Μελέτη της επίπτωσης της μακροχρόνιας κατάψυξης δειγμάτων ορού αίματος στην ορολογική διάγνωση της μονοκυτταρικής ερλιχίωσης (EHRLICHIA CANIS) του σκύλου
Creators: name: Καραγκούνη, Μελίνα Βάιου
Publisher: name: Aristotle University of Thessaloniki
Year: 2024
Subjects: Ehrlichia canis
Ορολογική εξέταση
Χρόνος Συντήρησης
Serology
Storage time

description: Η ορολογική εξέταση αποτελεί τη συχνότερα χρησιμοποιούμενη μέθοδο για την επιβεβαίωση της έκθεσης στην Ehrlichia canis σε πληθυσμούς σκύλων που διαβιούν σε ενδημικές περιοχές. Επί του παρόντος, υπάρχουν ελάχιστες πληροφορίες σχετικά με την επίδραση που μπορεί να έχει η μακροχρόνια αποθήκευση δειγμάτων ορού αίματος στην ορολογική διάγνωση της μονοκυτταρικής ερλιχίωσης του σκύλου (ΜΕΣ). Για το λόγο αυτό, σκοπός της παρούσας μελέτης ήταν η αξιολόγηση της συμφωνίας μεταξύ των αποτελεσμάτων ενός αρχικού ορολογικού ελέγχου και της επαναληπτικής εξέτασης με τη μέθοδο του έμμεσου ανοσοφθορισμού (IFA) για την ανίχνευση αντισωμάτων έναντι της E. canis. Ένας πρόσθετος στόχος της μελέτης ήταν η σύγκριση της διαγνωστικής αξιοπιστίας δυο εμπορικά διαθέσιμων ανοσοχρωματογραφικών Ταχέων Ορολογικών Δοκιμών (ΤΟΔ). Για τη διενέργεια της μελέτης χρησιμοποιήθηκαν 85 αρχειοθετημένα δείγματα ορού αίματος που είχαν εξεταστεί ορολογικά για IgG αντισώματα έναντι της E. canis (66 οροθετικά και 19 οροαρνητικά δείγματα), είχαν διατηρηθεί σε συνθήκες βαθιάς κατάψυξης (-20οC) για διάμεσο χρονικό διάστημα 22 ετών και επανεξετάστηκαν αναδρομικά με τη μέθοδο IFA και δυο ΤΟΔ. Συμφωνία μεταξύ της αρχικής ορολογικής εξέτασης και της επανεξέτασης των 85 δειγμάτων διαπιστώθηκε στα 77 (90,6%) δείγματα και ασυμφωνία στα 8 (9,4%) δείγματα (συντελεστής kappa του Cohen: 0,748, P&lt;0.0001). Χρησιμοποιώντας την IFA ως μέθοδο αναφοράς, διαπιστώθηκε σχεδόν ταυτόσημη διαγνωστική αξιοπιστία μεταξύ των δύο ΤΟΔ, που χαρακτηριζόταν από υψηλή ευαισθησία και σχετικά ικανοποιητική ειδικότητα. Συνεπώς, δείγματα ορού αίματος μετά από μακροχρόνια αποθήκευση εξακολουθούν να είναι διαγνωστικά χρήσιμα για τη διενέργεια αναδρομικών οροεπιδημιολογικών μελετών με αντικείμενο την έκθεση στην E. canis.
description: Serologic testing is the mainstay for the confirmation of exposure to E. canis in dogs living in endemic areas. There is currently sparse information on the possible effect of long-term storage of serum specimens for the serodiagnosis of canine monocytic ehrlichiosis (CME). The aim of this study was to assess the agreement between the original serologic outcome and the results of a repeat IFA assay for the detection of IgG antibodies against E. canis. An additional aim was to compare the diagnostic performance of two commercially available point-of-care (POC) immunochromatographic (IC) assays. Archived serum samples originally tested serologically as positive (n=66) or negative (n=19) for E. canis IgG antibodies and kept frozen at -20oC for a median of 22 years, were retrospectively examined by IFA and two POC IC assays. Agreement between the result of the 85 originally tested samples and the repeat IFA was found in 77 (90.6%) samples and disagreement in 8 (9.4%) samples. Cohen’s Kappa coefficient was 0.748 (P&lt;0.0001), indicating a substantial agreement between the original and repeat serologic testing results. By treating the repeat IFA as the reference method, an almost identical high sensitivity and moderate specificity were established for the two IC assays. Canine serum specimens on long-term storage may still be of diagnostic value for retrospective seroepidemiologic surveys investigating the exposure to E. canis by IFA or POC assays.